AlexejDobrolubov/national_council_slovak_2010 huggingface dataset:
52. schôdza NR SR - 5.deň - A. dopoludnia
Dátum: 2026-06-01
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Si mal v piatok veľmi dobrý ten príspevok a keďže on bol určený ministrovi vnútra, tak ja by som odporúčala, aby si sa znova prihlásil do rozpravy, lebo však máme tu skvelý rokovací poriadok, ktorý nám to umožňuje, až pokým teda nebude táto rozprava ukončená. Podľa mňa by si ho mohol predniesť kľudne znova, lebo bolo tam veľa otázok smerovaných práve na ministra vnútra, bolo by škoda, keby keby to znova neodznelo, keď už tu teda ministra vnútra máme a ja teda dúfam, že minister vnútra tu ostane aj na ten prvý zákon pána ministra spravodlivosti Borisa Suska, lebo ten sa ho priamo týka. Bude to vlastne novela C. s. p., ktorá zavádza teda to, že sa ten kontumačný rozsudok, ktorý si pán minister nevedel prevziať vo svojej elektronickej schránke, už nebude doručovať elektronicky alebo poštou. Čiže bolo by skvelé, keby teda aj jeden, aj druhý minister, ktorí tu dnes takto po sebe majú krásne tie zákony, sa k tomu postupne museli a mohli vyjadriť. Dávame im skvelú šancu tentoraz. Však priestupky sa trojnásobne zvyšujú, sankcie a keďže sme tu mali pred chvíľou aj teda otázku ohľadne kajúcnikov, tak nezabudnime, že pán minister Susko tu má v poradí tretiu novelu o kajúcnikoch, ktorou sa znova snaží rozbúrať tento inštitút. Čiže kajúcnikov zrušíme, aby sme nemohli odhaľovať zločinnosť na najvyšších miestach, ale bežným ľuďom trikrát zvýšime sadzby za priestupky. Takže to je určite vec, ktorá by tu mohla ešte odznieť v nejakej rozprave a pán minister vnútra sa k nej určite rád vyjadrí. Ďakujem. Pán poslanec Košúta, nevidím ho v sále.
52. schôdza NR SR - 4.deň - A. dopoludnia
Dátum: 2026-05-29
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Ja som chcela mať faktickú poznámku veľmi podobnú, ako kolega dostal, tak nebudem to opakovať. Len teda by som potvrdila každé jeho slovo, čo teraz povedal. Naozaj aj na našom výbore sa riešila tá protiústavnosť, na ktorú boli upozornení a je naozaj smutné, že minister vnútra, a chápem, že má zdravotné obmedzenia, ale tak on sa mohol rozhodnúť, či teda tieto návrhy zákonov zostanú termínované na tento čas, teda v piatok, keď tu teda reálne nemôže byť a my s ním nemôžeme v konečnom dôsledku tieto veci nejakým spôsobom prediskutovať, a pri všetkej úcte ministerka hospodárstva asi nám naozaj k tomu veľa nepovie. A hlavne teda, keď sú tam takéto výrazné, výrazné pripomienky a upozornenia, a nehovoriac teda o tom, že naozaj aj táto novela je výsledkom toho zúfalstva vládnej koalície, ktorá teda všetko urobila na začiatku svojho vládnutia pre obžalovaných a pre páchateľov trestnej činnosti a potom pozerajú na dôsledky, ktoré to má na Slovenskú republiku, prejavujúce sa v zdecimovaní policajného zboru, zvýšenej kriminalite, s ktorou si nevedia ani mestá a obce a ani polícia poradiť, v nestíhaní korupcie na najvyšších miestach a tak sa rozhodnú takýmto spôsobom vlastne pristúpiť po troch rokoch takmer, lebo však tá decimujúca novela Trestného zákona bola v 23. decembri a my sme tu teraz v máji 26, tak to sú takmer akože 2,53, skoro 3 roky, sa rozhodnú pristúpiť k takejto právnej úprave. To je prosto absurdné, aby jedna vláda, ktorej záleží na právnom štáte, takto riešila trestnú a priestupkovú politiku.
52. schôdza NR SR - 4.deň - A. dopoludnia
Dátum: 2026-05-29
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Ja by som chcela podporiť vlastne to, čo si hovorila o tej zlej situácii v obciach. Je to naozaj pravda, ja sa s tým stretávam tiež, keďže chodíme po meste, jednak v hlavnom meste, kde častokrát, keď sú teda dlhé ulice, na ktorých nie je semafor, tak musíme čakať, kým nás s kočíkom pustia vodiči, aby sme vôbec mohli prejsť a častokrát je úplne zrejmé, že prekračujú tú rýchlosť, že to teda vôbec nie je 50, hlavne na týchto rovných úsekoch. A potom samozrejme ja pochádzam z malej obce, ktorá má tento problém, odkedy tam bývame desiatky rokov. My nemáme ani chodníky a zároveň sme obec, ktorá je čiastočne v kopci, čiže množstvo vodičov si to prosto pustí dole. A vôbec im nevadí, že tesne pri ceste, kde nie sú chodníky, lebo sa tam nedajú vybudovať, tak vlastne končia brány rodinných domov. Môže tam hocikedy nielenže zviera vybehnúť, ale aj dieťa vybehnúť z tohto rodinného domu, zo záhrady a podobne a zároveň teda všetci chodci, ktorí ideme pešo, musíme chodiť po krajnici, keďže tam nie sú chodníky a viete si predstaviť, ako to asi vyzerá, keď idete po krajnici s kočíkmi. Na jednej strane, na druhej strane ďalší chodci, lebo však potrebujete ísť aj jedným, aj druhým smerom a vodiči tam prekračujú častonásobne tú rýchlosť. Takže táto kompetencia pre samosprávy, ktorá mala byť, je naozaj potrebná a konečne mohla tú situáciu v našich obciach zvrátiť, najmä v takýchto obciach, ktoré tam naozaj, že nemajú čas, tie dopravné hliadky chodiť pravidelne merať. Je mi veľmi ľúto, že to tam nakoniec nebude. Z reakciou
52. schôdza NR SR - 3.deň - B. popoludní
Dátum: 2026-05-28
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Ivo, ďakujem ti za trefný príspevok a samozrejme sa pridávam ku gratulácii nášmu kolegovi a presne, ako si povedal, to je jediná pozitívna správa, ktorá sa týka dneška a témy, o ktorej sa tu bavíme z vyháňajúcej ekonomiky Slovenska. Ty si vlastne hovoril Samozrejme sa pridávam ku gratulácii nášmu kolegovi a presne ako si povedal, to je jediná pozitívna správa, ktorá sa týka dneška a témy, o ktorej sa tu bavíme, zdvíhajúcej ekonomiky Slovenska. Ty si vlastne hovoril, budem, chcela som mať takú vtipnú poznámku, lebo ty si hovoril, že naozaj účinné prorastové opatrenie, ktoré by mala spraviť táto vláda, je odstúpiť a hneď by sa to prejavilo aj na ekonomike. Ja s tým úplne súhlasím a polemizoval si s tým, že ich tu držia tie ich fleky a limuzíny. Ja ešte pridám, že možno ich tu drží aj tá vidina tej možnosti sobášiť, ktorú im chce teda SNS svojím návrhom zákona pridať, pretože doteraz sme sa vlastne nedozvedeli, pre koho kamoša alebo kamošku je tento návrh zákona vlastne pripravený, keďže teda zjavne rieši zásadný problém niekoho na Slovensku, ktorý asi chce, aby niekto zo súčasných ministrov alebo poslancov alebo dokonca možno nejakí kamoši Petra Pellegriniho sa chcú oddať s ním ako oddávajúcim, lebo akože naozaj to nie je žiadna a žiadna téma, ktorá by tu Slovákov a Slovenky trápila, tak ja teda k tomu pridám, že nechcú ukončiť túto vládu zmaru nielen pre svoje fleky, dvojnásobné platy a limuzíny, ale asi aj preto, že niekto z nich potrebuje ešte niekoho zosobášiť, takže tak.
52. schôdza NR SR - 2.deň - B. popoludní
Dátum: 2026-05-27
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Mám jednu otázku, lebo teda ste odôvodnili ten pozmeňujúci návrh, ktorý ste podali aj s pánom Žigom, Rašim a ďalšími za klub HLAS-u a chcem sa spýtať, či vám príde v poriadku pokúšať sa meniť ústavu a ešte v takej dôležitej veci, ako je referendum o skrátenie volebného obdobia na RS, pozmeňujúcim poslaneckým návrhom. Lebo mne to v poriadku nepríde, ale chcem vašu odpoveď ako predkladateľov. S reakciou pán poslanec Blcháč.
52. schôdza NR SR - 2.deň - A. dopoludnia
Dátum: 2026-05-27
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Vystúpenia očakávala, že konečne nám tu prezradíte, kto reálne je a koho sobáš je za týmto návrhom zákona, ale nič. Dočkali sme sa tradičných výrokov. Vy ste si to tu pomýlili s jedným z vašich videí na sociálnych sieťach. Toto je parlament, nie Facebook alebo Instagram, asi ste si nevšimli, ale mňa úplne fascinuje, ako ste schopná vo svojich videách a príspevkoch vyhlasovať, že zo západnej Európy a USA k nám chodí nejaký neoliberálny fašizmus a nemá sa to preberať a tu zrazu pri zákone o sobášoch poslancami a inými ústavnými činiteľmi nám má byť príkladom USA. Wow. Tak tomu sa hovorí naozaj, že, že akrobácia. Ja sa len divím, že teda, keď Kongres USA a americké štáty a americká úprava nám má byť teda v tomto vzorom, že prečo si, žiaľ, neviete zobrať vzor aj z toho, že v Spojených štátoch amerických sú zákonné sobáše osôb rovnakého pohlavia, tak možno pre inšpiráciu teda netreba chodiť ďaleko. Je to naozaj, že tá istá oblasť a naozaj by ste sa tam mohli inšpirovať. Pani poslankyňa Šrobová, nech sa páči.
52. schôdza NR SR - 2.deň - A. dopoludnia
Dátum: 2026-05-27
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Fakt si mi vnúkol tú predstavu toho spin-offu tej Ruže pre nevestu, že to bude akože výhra v tom programe. Sobáš pred prezidentom Pellegrinim. Takto to oni upgradujú vlastne. Trikolórová torta a takto. To by si zaslúžil presne takýto spin-off tento návrh. To je tak, aká je jeho kvalita? A teda, no, však vážne, a poslankyňa Holečková to tu povedala, ako som hovorila, tie problémy sa stávajú, môžu sa stať. Nie je to veľa, ale však nemali by sme tú legislatívu, neboli by tu rozhodnutia súdov, ktoré sa týkajú neplatných sobášov. Takisto napríklad je to téma manželstiev, ktoré uzatvárajú napríklad cudzinci na Slovensku, či už dvaja medzi sebou alebo so slovenským občanom alebo občiankou. Či to ten akože sobášiaci z našich radov si povie: „A toto je moc komplikované, to ja nechcem riešiť. To nech si riešia teda tí poslanci v obci a tu len budem, neviem, si vyberiem čerešničku na torte a raz za rok niekoho zosobášim.“ Tak ste to mysleli, hej? Tak sa k tomu normálne reálne priznajte. Ja som si pozrela, pani Kramplová, že vy ste tuším vzdelaním ekonómka, ak sa nemýlim. Tak prosto vyčíslite to. Fakt, že aspoň jeden sobáš v Novej Sedlici Petrom Pellegrinim, koľko bude stáť? Spýtajte sa v tej prezidentskej kancelárii, na koľko by to odhadli. Dajte nám nejaké finančné vyčíslenie dopadu tohto zákona. No a ešte tu bolo to, že vraj oni budú, oni si myslia, že získajú tých 200 – 300 hostí z tej svadby. No tak ja vám hovorím, že občania Slovenska, ktorí momentálne znášajú konsolidáciu a majú hlboko do vrecka, si asi rozmyslia, asi si rozmyslia aj na tej Orave alebo východe, či budú robiť svadbu s 200 – 300 hosťami, lebo vďaka vám, vďaka vašej vláde na to nemajú. Takže zabudnite na tieto hlasy.
52. schôdza NR SR - 2.deň - A. dopoludnia
Dátum: 2026-05-27
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Chápem to vaše rozhorčenie, ktoré sa týka toho návrhu zákona SNS o tom, aby sme aj my a ďalší ústavní činitelia mohli sobášiť a, ako hovoríte, keďže sa máme vyjadrovať slušne. Tak ja by som povedala, že to je nerozumný návrh, ktorý tu teda máme. A naozaj jeden z tých, neviem, že či hmyz v potravinách alebo toto je absurdnejšie. Asi predsa len stále ten hmyz v potravinách, ale teda toto, keď sa tu schváli, naozaj bude mať také dopady. Má to byť účinné od 1. septembra tohto roku. Tak ja som veľmi zvedavá, ako si predkladatelia predstavujú, že sa na to pripravia všetky tie matriky, obce, prosto aj tí ústavní činitelia, veď to je smiešne. Fakt, my tu ideme urobiť návrh, lebo niekto z tejto siene má nejakých kamošov, ktorí asi chcú, aby ho zosobášil alebo ich teda zosobášil a on si pre seba ide takýto zákon tu urobiť. Tak to naozaj vyzerá, že to tu riešime pre nejakého jedného človeka, ktorý asi bude buď predkladateľom toho zákona, alebo je z daného poslaneckého klubu. A najviac ma hnevá, že presne ako to tu bolo povedané, riešime tu hodiny absurdity tohto typu, naozaj naozaj hlúpe zákony. Namiesto toho, aby sme riešili reálne veci, ktoré trápia ľudí na Slovensku, to, že vás nezosobáši poslanec alebo prezident, fakt neviem, koľko ľudí na Slovensku trápi. Kľudne si k tomu spravme predražený prieskum verejnej mienky. Hneď sa to ukáže. Ale prosto neriešime reálne problémy ľudí a najviac je mi smutno z toho, že len preto, aby Robert Fico upokojil Andreja Danka, tak určite im sľúbil, že im táto blbosť prejde. To je prosto neuveriteľné, neuveriteľné.
52. schôdza NR SR - 1.deň - B. popoludní
Dátum: 2026-05-26
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Tak aj viete, pán Muňko, keď sa bavíme o tom, kto koho provokuje, ako sa vyjadruje, tiež by som si asi všeličo mohla popredstavovať pod vašou poslednou vetou, že uvidíte, ako dopadnete. Dá sa to vysvetliť aj normálne a dá sa to vysvetliť aj ako vyhrážka, keby sme teda týmto spôsobom akože tu postupovali. A teda, keď sa bavíme o štábnej kultúre, tak možno by sme sa mohli vrátiť k tomu, ako ste vy prišli na SIS výbor, keď už ste neboli jeho členom, lebo ste zachraňovali SNS klub, že áno, a nikdy ste za to neboli potrestaní, alebo by sme sa teda mohli baviť aj o rôznych bytoch, ktoré, alebo o byte, ktorý od vás má predseda vlády a o tom, že ktorý klub vy vlastne za koho hovoríte a čo robíte, takže možno by som sa, fakt, nielen pán Tibor Gašpar by sa tu mal pozrieť do zrkadla. Sú tu z vás takí viacerí.
52. schôdza NR SR - 1.deň - B. popoludní
Dátum: 2026-05-26
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Za tvoj omyl to nie je mne. To the point príspevok. Naozaj, naozaj tu v vládnej koalícii nastavuješ zrkadlo. A je treba povedať, že my by sme fakt nemali potrebu toľko vystupovať práve k technickým veciam, ktoré sa týkajú rokovacieho poriadku. Keby prosto nebola tá moc koalície tak hrubo zneužívaná. Tak hrubo zneužívaná a zároveň oni alebo teda, aby som bola presná, Tibor Gašpar ani sa nedokáže priznať k tomu, že on vlastne kašle na pravidlá, že on si chce nastoľovať svoje vlastné a že je mu jedno, čo si o tom všetci myslíme. Nie, on sa tu bude zaštiťovať nejakými citáciami z rokovacieho poriadku, ktoré aj nesprávne použije a aj nakoniec sa zistí, že videl iný nápis, ako tam je, a o inom si myslel, že je tam napísané. A prosto oni takýmto hrubým spôsobom budú preukazovať nám, že naozaj, čo ich charakterizuje, je arogancia moci. A ja sa bojím, že to tu už príde. Teraz tu máme sako, skáču nám tu do prejavov, upozorňujú nás, čo môžeme, čo nemôžeme hovoriť, že to tu naozaj dospejeme k tomu, že tu budeme mať predpísané formulky, že budeme mať 10 minút na rozpravu a budeme sa môcť len vyjadriť, či áno, nie, zdržiam sa. Lebo im už vadí úplne všetko. Už aj, keď podľa mňa ich nabudúce nazvem, že robia, že sú, že to je arogancia moci, tak už aj to nám zakáže Tibor Gašpar. Tak ja sa naozaj pýtam, tak ako sa aj ty pýtaš, že kde je toho hranica? Toto je cesta k obmedzovaniu slobody slova zvolených poslancov Národnej rady 150, ktorí majú rovnaký mandát a mali by mať rovnaké práva a povinnosti.
52. schôdza NR SR - 1.deň - B. popoludní
Dátum: 2026-05-26
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Ja si dovolím reagovať na kolegu Salóna, lebo mi príde, že on asi nepochopil, že napríklad, keď máme taký, že literárny žáner poézia, báseň, častokrát tam ľudia do toho, čo tam je napísané, si môžu vnášať tie svoje predstavy, že, že, že si myslia, že vedia, o čom ten autor písal. Interpretujú to po svojom. To je dovolené v žánri poézia napríklad. Ale tuto máme žáner neliterárny, kde pán Hlina má nejaký nápis na saku a nedostal ani možnosť povedať, čo tým nápisom myslel a prečo ho tu má. To som ja rozporovala. Keby ste boli počúvali s porozumením moje vystúpenie, tak možno by ste inak formulovali vašu faktickú poznámku, pretože ja som namietala to, že nedostal ani len možnosť vyjadriť sa k tomu a pán Tibor Gašpar ani len neodôvodnil svoje rozhodnutie. A potom, keby tak takýto nejaký normálny proces prebehol, kde by sme počuli aj zdôvodnenie niekoho, kto má ten nápis a doniesol ho sem. Ktorý má plné právo povedať, ako to myslel. On by možno potvrdil vaše slová, že to myslel hanlivo na SMER-SD. Alebo možno nie. Ja neviem. Nebola mu daná takáto možnosť. Mala mu byť daná podľa všetkých zásad férovosti a spravodlivosti. So ho sem. Ktorý má plné právo povedať, ako to myslel. On by možno potvrdil vaše slová, že to myslel hanlivo na Smer SSD. Alebo možno nie. Ja neviem. Nebola mu daná takáto možnosť. Mala mu byť daná, podľa všetkých zásad férovosti a spravodlivosti mu mala byť daná taká možnosť, ale nebola. Tak keby to potvrdil, tak vtedy máte dôvody na jeho vykázanie. Keby to nepotvrdil, tak je to interpretačná rovina, kde vy si môžete myslieť jedno a autor výroku bude tvrdiť druhé. Ale ani k tomu tu nedošlo. Čiže my tu hovoríme o tom, že vy zneužívate rokovací poriadok autoritárskym spôsobom. O tom to je.
52. schôdza NR SR - 1.deň - B. popoludní
Dátum: 2026-05-26
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Ja Zuzí, naozaj neviem, že čo mám na to povedať. Že sa divím, že to kolegovi Gašparovi nie je až trápne takto tu vystupovať ako nejaký cenzor alebo v nejakej materskej škôlke. Že on nemá čo lepšie na starosti. Ja som si myslela, že Očistec má tisíce strán, že treba si ich aj študovať, keď je niekto v procese obžalovaný a že to pohlcuje aj dosť času ľuďom, ale tak on zjavne si je asi istý, že sa tu môže hrať na nejakého cenzora alebo, ja neviem, učiteľa. Čo vyštudoval a je mu ľúto, že teda nepraktizoval toto povolanie, alebo ja neviem. Ale odporúčali by sme mu asi všetci, aby sa viac venoval svojej korupčnej kauze, v ktorej je obžalovaný, ako zásahu do mandátu poslanca Národnej rady, čo naozaj ani neviem, či si vôbec Národná rada od čias Františka Gauliedera takéto zásahy, ako tu počas tohto volebného obdobia sledujeme, či si to vôbec pamätá. Pán poslanec Salej.
49. schôdza NR SR - 16.deň - A. dopoludnia
Dátum: 2026-05-07
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Mariáno, pobavilo ma to tvoje záverečné konštatovanie, že keď to schvália, budú oni za hrdinov. Ja neviem, akože, samozrejme, rozprávaš veľmi vecne a pravdivo, len neviem, že či táto vláda, ktorá je schopná ísť hlavou proti múru, teda schváliť dvojaké ceny pre Slovákov a cudzincov, vedia, že je to v rozpore s právom Európskej únie a riskujú ďalší konflikt s Európskou komisiou. Úplne zbytočne nakoniec, pretože však to im mohol poradiť každý právnik, ktorý práve skončil právnickú fakultu s normálnym diplomom, ktorý si nekúpil. Niekde na nejakej pokútnej by im vedel povedať, že to bude problém a naozaj sa ukázalo, že to problém je. Tak si myslím, že vláda, ktorá takto bohorovne porušuje právo Európskej únie a je jej jedno, aké to bude mať dopady na Slovákov a Slovenky, nemôže byť za hrdinou v tejto veci a, žiaľ, oni sa nerozhodujú ekonomicky. To sme videli pri téme ropy, že tu vlastne neplatia žiadne, nie že právne, ale ani ekonomické ukazovatele. Napriek tomu, že tu máme zbabranú konsolidáciu, napriek tomu, že odchádzajú firmy, zatvárajú aj tradičné firmy. Dnes sme si prečítali Dekodom, sa dostávajú do obrovských problémov, tak oni vôbec nerozmýšľajú ekonomicky. Im ide len o to, aby sem prúdila ropa, ktorá je ruská, aby MOL zjavne na tom zarábal, kto vie, kto všetko má z toho výhody, ale to, aby na Slovensku boli boli odvedené nejaké dane, aby Slovensko malo výhody z toho, že má trebárs najnižšie ceny v regióne, to podľa mňa takto oni vôbec nerozmýšľajú. Je mi záhadou, prečo im to ich voliči tolerujú, pretože aj ich voliči tankujú každý deň alebo každý druhý deň na našich pumpách. Verím tomu, že nechodia do Poľska, Maďarska, Rakúska. Mali by im to konečne spočítať vo voľbách. Dúfajme. Tak.
49. schôdza NR SR - 15.deň - B. popoludní
Dátum: 2026-05-06
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Ja som prednedávnom čítala vlastne v novinách o tejto téme, na ktorú upozorňuješ vo svojom návrhu, a priznať, že som bola šokovaná tým, že máme tu reformu tejto posudzovacej činnosti. Každý od nej očakával, však bolo to prezentované, ako to bude výrazné zlepšenie, a realita je iná a naozaj ja nerozumiem, že ako je to možné. Veď fakt, keď ľudia majú dieťa alebo teda prosto blízkeho príbuzného, o ktorého sa starajú a má takýto problém. Tak predsa úlohou štátu by malo byť uľahčovať, uľahčovať, doslova robiť tie veci za nich, mať predvyplnené formuláre, masívnu podporu, lebo ja si neviem predstaviť, že, keď sa trebárs len akosi uvádzal ten príklad starať o dieťa, ktoré je na autistickom spektre, má nejaké takéto znevýhodnenie alebo akékoľvek iné znevýhodnenie, že, že akosi popri tom, čo fakt, že nonstop sa musíte starať o to dieťa, vyžaduje si špeciálne potreby, ešte máte nájsť čas na to, aby ste sa vnorili do spleti vyplňania neviem akých žiadostí. Veď, veď to by predsa malo byť súčasťou akejkoľvek reformy, že ten systém bude extrémne nápomocný a extrémne priateľský špeciálne k rodičom, ktorí takéto niečo riešia, lebo oni fakt nemajú čas. Fakt nemajú čas a sú v obrovskom strese zabezpečiť vôbec potreby toho svojho dieťaťa, nájsť mu vhodnú školu, neviem, čo všetko možné. Bijú sa s úradmi o pomôcky a oni si ešte tuto majú študovať nejaké odporúčania. Veď to, preboha, žijeme v 21. storočí, údajne sociálno-demokratická vláda, tak ako ja by som poprosila, aby sa začala správať nielen pre kajúcnikov, ale konečne niečo spravila pre ľudí, ktorí naozaj potrebujú.
49. schôdza NR SR - 15.deň - B. popoludní
Dátum: 2026-05-06
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Kolega Ledecký, ďakujem ti za toto aj veľmi trefné zhodnotenie situácie a prinesenie ďalšej perspektívy. Naozaj suma 907 miliónov, veď to by to je naozaj generačná výzva, že to sme tu mali obrovskú príležitosť, ako sme v podstate mohli skončiť s osadami, ktoré nie sú hodné krajiny Európskej únie v 21. storočí. A čo sa s tým stalo? To je, keby sa naozaj podarila vyriešiť otázka bývania Rómov, toho, aby neboli segregovaní, aby mali prístup k dôstojnému bývaniu, k vode, tak vyriešime množstvo problémov a nevidíme takéto tragédie. Zlepšil by sa prístup ku školskej dochádzke, zlepšila by sa možnosť ľudí zamestnať sa, lebo však, keď nemáte, keď vašou dennodennou starostlivosť, teda dennodennou úlohou je zohnať pre deti nejaké drevo, aby ste si zakúrili alebo vodu, aby sa mali čo len malé deti kde umyť. Však ja mám teraz 11-mesačnú dcéru, tak vidím, že aká je to spotreba vody udržať vlastne také bábätko v hygiene. A neviem si predstaviť, že by som takéto niečo robila v osade, že by som v osade existovala v nejakej chatrčke, kde ju budem učiť chodiť alebo čítať alebo písať popri tom, ako sa snažím zabezpečiť úplne, že elementárne prežitie pre to dieťa a zvyšok mojej rodiny. Toto treba vyriešiť. 907 miliónov tu je a my trestuhodne zlyhávame ako krajina. To je naozaj zahanbujúce.
49. schôdza NR SR - 15.deň - B. popoludní
Dátum: 2026-05-06
Poslanec: Števulová, Zuzana (PS)
Druh vystúpenia: Vystúpenie s faktickou poznámkou

Ďakujem, kolegovia. No viete, už aj keby teda nepodporili ani toto druhé uznesenie, tak čert to ber, ale keby teda prišli aspoň s vlastným. No tak, kolegovia, keď nechcete zahlasovať za opozičnú vec len preto, že je to opozičná vec, tak prosím vás, spravte a príďte s uznesením, ktoré sa týchto tragédií bude týkať a bude vaše vlastné. Veď nič vám v tom nebráni, ale tak, keď s tým neviete prísť a z nejakého dôvodu asi nechcete, je to mimo vašu pozornosť, tak nerozumiem tomu, že prečo tuto neviete na takejto veci, ktorá sa týka občanov našej krajiny, lebo aj od tých ľudí rómskeho pôvodu predsa pochádza naša moc. Od všetkých občanov tejto krajiny pochádza naša moc. My sme im zodpovední, tak by ste mohli vedieť s nami podporiť toto uznesenie. Ďakujem.